**NTC DELAVNICE – SEZONA 2021/22**

Spoštovani starši,

z veseljem vam sporočamo, da v sodelovanju z dr. Rankom Rajovićem in NTC centrom Velenje v šolskem letu 2021/22 svoja vrata odpira tudi **NTC center Celje**. Svoje prostore bo trenutno imel na III. OŠ Celje, se pa lahko kasneje širi tudi v prostore sodelujočih celjskih šol, če bi se za to izkazal zadosten interes in potreba.

Ker z novo dejavnostjo šele pričenjamo, se bomo najprej omejili na 3 starostne delavnice in prostore ene šole. Vabimo vas, da si več o projektu NTC in delavnicah za otroke preberete spodaj.

*Ob odsotnosti ključnih elementov, ki stimulirajo razvoj možganov naših otrok, kot tudi pomanjkanju gibanja, premalo preživetega časa v naravi in nespodbudnim okoljem, gre pričakovati negativne spremembe v strukturi možganov novih generacij.*

*Pri* ***NTC metodah*** *prebujamo skrite potencialne otrok, spodbujamo domišljijo in reševanje problemov in razvijamo funkcionalno znanje z vključevanjem metod, ki zelo spominjajo na igro. Aktivnosti so ciljno usmerjenje v motiviranost učencev, da brez strahu pred neuspehom pridobivajo strategije za učinkovito učenje.*

**Cilji delavnic so naslednji:**

* Zviševanje nivoja intelektualnih zmožnosti vseh učencev, ki se udeležujejo programa.
* Preprečevanje motenj pozornosti in koncentracije pri pouku.
* Razvoj koordinacije in motorike.
* Razvoj hitrosti razmišljanja, povezovanja in sklepanja (funkcionalno znanje):
* Pravočasno odkrivanje nadarjenih učencev.

Program NTC učenja je v intenzivni uporabi že v preko dvajsetih državah Evrope in prinaša takojšnje rezultate v učinkovitosti učenja.

Navajamo nekaj zanimivih in uporabnih povezav v zvezi z NTC učenjem:

* **Odmeven intervju z Dr. Rajovićem na oddaji Pri Zvezdani:** <https://4d.rtvslo.si/arhiv/zvezdana/174703014>
* **Reportaža: Prvi korak**: <https://www.youtube.com/watch?v=wuMYK5pfIww>
* **dr. Ranko Rajović na TEDxNova Gorica:** <https://www.youtube.com/watch?v=fVW62oi3ooQ>

V šolskem letu 2019/20 smo v Celju izvedli izobraževanje za delavce celjskih VIZ zavodov. Ti delavci so se v preteklih dveh letih preizkusili v izvajanju delavnic za nadarjene učence 5. razredov, zdaj pa so pripravljeni, da skupaj s sodelavci iz Velenja, ki bodo pri uvajanju NTC centra Celje sodelovali, pričnejo z izvajanjem delavnic za otroke različnih starosti.

Za začetek bomo pričeli z izvajanjem delavnic na treh stopnjah:

* 1. in 2. razred (RUMENA STOPNJA) – SREDA ob 17.00 – 18.30
* 3. in 4. razred (ORANŽNA STOPNJA) – TOREK od 17.00 – 18.30
* 5. In 6. razred (MODRA STOPNJA) – TOREK ob 17.00 – 18.30

V primeru interesa vas pozivamo, da nas kontaktirate na mail: [ntc.celje@gmail.com](mailto:ntc.celje@gmail.com) ali FB strani [*https://www.facebook.com/NTC-center-CELJE*](https://www.facebook.com/NTC-center-CELJE)

Prijavnica je dostopna na spletni strani vaše šole (tiskana oblika) oz. na spletni povezavi: [*https://forms.gle/pUiuLxBQD9d9CmGM8*](https://forms.gle/pUiuLxBQD9d9CmGM8)

Več informacij o NTC sistemu:

[www.ntcslovenija.com](http://www.ntcslovenija.com)

<https://www.ntcslovenija.com/ntc-delavnice-za-otroke/>

V upanju, da pri otrocih prebudimo raziskovalno žilico in vzpodbudimo veselje do učenja.

NTC center Celje